Ѽпрест҃а́я бцд̑е, дв҃о влд̑чце, вы́шшая а́гг҃лъ и арха̂гг҃лъ, и всея̀ тва́ри чтс̑нѣ́йшая, а́гг҃льское вели́кое удивле́ніе, про̑ро́ческая высо́кая про́повѣдь, апс̑льская пресла́вная похвало̀, ст҃и́телей изря́дное украше́ніе, мч҃нкѡвъ крѣ́пкое утвержде́ніе, и́нокѡвъ сп҃си́тельное наставле́ніе, по́стникѡвъ неизнемога́ющее воздержа́ніе, дѣ́вствующихъ чистото̀ и сла́во, ма́терей ти́хое весе́ліе, младе́нцєвъ му́дросте и вразумле́ніе, вдови́цъ и си́рыхъ корми́тельнице, наги́хъ ѡдѣя́ніе, боля́щихъ здра́віе, плѣ́нникѡвъ избавле́ніе, по мо́рю пла́вающихъ тишино̀, ѡбурева́емыхъ небу́рное приста́нище, блужда́ющихъ нетру́дная наста́внице, путеше́ствующихъ ле́гкое прехожде́ніе, тружда́ющихся бл҃го́е поко́ище, въ бѣда́хъ су́щымъ ско́рая засту́пнице, ѡби́димыхъ покро́ве и прибѣ́жище, ненадѣ́ющихся надѣ́яніе, тре́бующихъ помо́щнице, ни́щихъ неистощи́мое бога́тство, печа́льныхъ при́сное утѣше́ніе, ненави́димыхъ любо́вное смире́ніе, грѣ́шникѡвъ сп҃се́ніе и къ бг҃у присвое́ніе, правовѣ́рныхъ всѣ́хъ тве́рдое ѡгражде́ніе, непобѣди́мое поможе́ніе и заступле́ніе!́ю на́мъ, влд̑чце, неви́димый ви́димь бы́сть, и тебѣ̀ мольбу̀ прино́симъ, гпс̑жѐ, грѣ́шніи рабѝ твоѝ:ѽ премлс̑тивая и пречу́дная свѣ́та у́мнагѡ цр҃и́це, ро́ждшая цр҃я̀ хрс̑та̀ бг҃а на́шего, живода́вца всѣ́хъ, ѿ нбс̑ныхъ сла́вимая и ѿ земны́хъ хвали́мая:а́гг҃льскій у́ме, свѣтоза́рная ѕвѣздо̀, ст҃ы́хъ прест҃ѣ́йшая, цр҃и́це цари́цъ, влд̑чце всѣ́хъ тва́рей, бг҃олѣ́пная дв҃и́це, нескве́рная невѣ́сто, пала́то дх҃а прест҃а́гѡ, ѻ́гненный прс̑то́ле неви́димагѡ цр҃я̀, нбс̑ный ківѡ́те, носи́ло сло́ва бж҃ія, ѻгнеѡбра́зная колесни́це, поко́ище жива́гѡ бг҃а, неизрече́нное составле́ніе пло́ти хрс̑то́вы:гнѣздо̀ ѻрла̀ нбс̑нагѡ, го́рлице бг҃огла́сная, голуби́це кро́ткая, ти́хая и неѕло́бивая, мт҃и чадолюби́вая, ми́лостей бе́здно, разверга́ющая ту́чу гнѣ́ва бж҃ія, неизмѣ́римая глубино̀, неизрече́нная та́йно, несвѣ́домое чу́до, нерукотворе́нная цр҃ковь єди́нагѡ цр҃я̀ всѣ́хъ вѣ̂къ, бл҃гоуха́нное кади́ло, честна́я багряни́це, бг҃отка́нная порфѵ́ро, душе́вный раю̀, живоно́снагѡ са́да ѻ́трасле, цвѣ́те прекра́сный, процвѣты́й на́мъ нбс̑ное весе́ліе, гро́зде сп҃се́нія на́шегѡ, ча́ше цр҃я̀ нбс̑нагѡ, въ не́йже раствори́ся ѿ дх҃а ст҃а́гѡ віно̀ неисчерпа́емыя бл҃года́ти, хода́таице зако́на, зача́ло и́стинныя вѣ́ры хрс̑то́вы, непоколеби́мый сто́лпе, єретікѡ́въ па́губо, мечу̀ я́рости бж҃ія на бг҃опроти́вныхъ, бѣсѡ́въ устраше́ніе, во бране́хъ побѣжде́ніе, хрс̑тіа́нъ всѣ́хъ нело́жная храни́тельнице и мі́ра всегѡ̀ извѣ́стное сп҃се́ніе!ѽ всемлс̑тивая гпс̑жѐ, дв҃о влд̑чце бцд̑е